**BUITINIŲ NUOTEKŲ TRANSPORTAVIMO IR TVARKYMO**

**SUTARTIS Nr.**

202\_ m. ......................d.

# Anykščiai

UAB „Anykščių vandenys" (toliau - **Nuotekų tvarkytojas**), veiklą vykdanti pagal Valstybinės kainų ir energetikos kontrolės komisijos 2015m. liepos 23 d. išduotą geriamojo vandens tiekimo ir nuotekų tvarkymo veiklos licenciją Nr. L7-GVTNT-41, atstovaujama direktoriaus Mariaus Verbiejaus, veikiančio pagal bendrovės įstatus, ir ...................................................................................... (toliau — „**Nuotekų turėtojas**" (vartotojas)), (**Nuotekų tvarkytojas** ir **Nuotekų turėtojas** (Vartotojas) toliau bendrai vadinami Šalimis) sudarėme šią buitinių nuotekų transportavimo ir tvarkymo sutartį (toliau - Sutartis):

# **I. SUTARTIES DALYKAS**

1.Šia Sutartimi **Nuotekų tvarkytojas** įsipareigoja Šalių sutartu laiku priimti **Nuotekų turėtojo** jam perduodamas buitines nuotekas (toliau - nuotekos), jas nuvežti ir išleisti į **Nuotekų tvarkytojo** valdomą nuotekų tvarkymo infrastruktūrą bei jas sutvarkyti, o **Nuotekų turėtojas** įsipareigoja atsiskaityti už nuotekų transportavimą ir tvarkymą.

2.Informacija apie objektą, iš kurio transportuojamos nuotekos pagal Sutartį:

2.1.objekto adresas: ............................................................................................................................;
2.2.objekto pavadinimas: nuotekų kaupimo rezervuaras;

 2.3.atstumas nuo asenizacijos transporto priemonės pastatymo vietos iki nuotekų kaupimo rezervuaro:......................m;

3.Nuotekų atidavimo riba: nuotekų kaupimo rezervuaras.

**II. NUOTEKŲ TVARKYTOJO ĮSIPAREIGOJIMAI**

 4.**Nuotekų tvarkytojas** įsipareigoja:

 4.1. Šalių iš anksto raštu (el. paštu ar tiesiogiai pateikus **Nuotekų turėtojo** prašymą **Nuotekų tvarkytojui**) suderintu laiku į Sutarties 2 punkte nurodytą vietą pateikti **Nuotekų turėtojui** nuotekoms surinkti iš nuotekų kaupimo rezervuaro ir nuotekoms išvežti į nuotekų priėmimo vietas tinkamą transporto priemonę (toliau - asenizacijos transporto priemonė).

 4.2. užsakymus priimti pirmadienį–ketvirtadienį nuo 9.00 iki 16.00 val.;

 4.3. užsakymą įvykdyti per 28 dienas nuo užsakymo patvirtinimo;

 4.4. išsiurbti nuotekas iš Nuotekų turėtojo valdomo nuotekų kaupimo rezervuaro, nuotekas nuvežti ir išleisti į **Nuotekų tvarkytojo** valdomą nuotekų tvarkymo infrastruktūrą bei jas sutvarkyti;

 4.5. užtikrinti, kad nuotekos iš nuotekų kaupimo rezervuaro būtų išsiurbiamos, transportuojamos ir išleidžiamos į nuotekų tvarkymo infrastruktūrą saugiai, darbus atliekant taip, kad nebūtų daromas neigiamas poveikis aplinkai ir visuomenės sveikatai ir pagal galimybes sumažintas kvapų išsiskyrimas;
 4.6. savo sąskaita užtikrinti, kad nuotekų transportavimas atitiktų nacionalinius teisės aktus ir tarptautinius teisinius dokumentus, įskaitant, bet tuo neapsiribojant, šia Sutartimi numatytos veiklos vykdymui reikalingus leidimus, licencijas ir panašius dokumentus;

 4.7. esant poreikiui tikrinti **Nuotekų turėtojo** perduodamų išvežti nuotekų kokybę, paimant nuotekų mėginius iš nuotekų kaupimo rezervuaro. Nuotekų mėginio tyrimą atlieka **Nuotekų tvarkytojo** pasirinkta laboratorija, turinti Aplinkos apsaugos agentūros išduotą leidimą atlikti taršos šaltinių išmetamų į aplinką teršalų ir teršalų aplinkos elementuose matavimus ir tyrimus. Laboratorinių tyrimų metu nustačius, kad **Nuotekų turėtojo** perduotos transportuoti nuotekos neatitinka šios Sutarties 5.2 punkto reikalavimų, **Nuotekų tvarkytojas** įsipareigoja tyrimo rezultatus **Nuotekų turėtojui** pranešti per 1 (vieną) darbo dieną nuo visų tyrimo analičių rezultatų gavimo;

 4.8.suteikti **Nuotekų turėtojui** informaciją apie iš jo surinktas ir transportuotas nuotekas.

**III. NUOTEKŲ TURĖTOJO ĮSIPAREIGOJIMAI**

 5. **Nuotekų turėtojas** įsipareigoja:

 5.1. perduoti **Nuotekų tvarkytojui** išvežti nuotekas iš **Nuotekų turėtojo** valdomo nuotekų kaupimo
rezervuaro;
 5.2. neperduoti vežimui gamybinių nuotekų ar gamybinių atliekų, taip pat nuodingų medžiagų ar jų mišinių, galinčių sukelti sprogimą, užkimšti tinklus ar kitaip sutrikdyti **Nuotekų tvarkytojo** valdomos nuotekų tvarkymo infrastruktūros darbą, ar kitokių sutartyje nenumatytų medžiagų ar jų mišinių;
 5.3. užtikrinti netrukdomą ir patogų **Nuotekų tvarkytojo** asenizacijos transporto priemonės privažiavimą prie **Nuotekų turėtojo** valdomo nuotekų kaupimo rezervuaro tikslu surinkti **Nuotekų turėtojo** nuotekas;
 5.4. iki nuotekų perdavimo **Nuotekų tvarkytojui** nuotekas tvarkyti, laikantis teisės aktuose numatytų aplinkos apsaugos reikalavimų, keliamų individualių nuotekų tvarkymui;

 5.5. užtikrinti tinkamą ir aplinkos apsaugos reikalavimus atitinkantį nuotekų kaupimo rezervuaro eksploatavimą;
 5.6. sekti nuotekų kaupimo rezervuaro prisipildymą ir laiku atiduoti nuotekas **Nuotekų tvarkytojui** ar jo nurodytam nuotekas transportuojančiam asmeniui;

 5.7. nuotekų perdavimo **Nuotekų tvarkytojui** metu užtikrinti galimybę **Nuotekų tvarkytojo** atstovui paimti nuotekų mėginius iš nuotekų kaupimo rezervuaro;

 5.8. atsiskaityti už nuotekų transportavimo ir nuotekų tvarkymo paslaugas šios Sutarties VI-ame skyriuje nustatyta tvarka.

# **IV. NUOTEKŲ KIEKIO IR KOKYBĖS NUSTATYMAS**

1. Minimalus buitinių nuotekų kiekis, kuris gali būti išvežamas paslaugos teikimo metu, yra 6 m3. Mažesniais kiekiais buitinės nuotekos nevežamos. Nuotekų priėmimo kvite nurodoma, kad išvežama 6 m3 buitinių nuotekų. Jei išvežamų buitinių nuotekų kiekis yra didesnis nei 6 m3, papildomo buitinių nuotekų kiekio išvežimui turi būti pateiktas naujas užsakymas.
2. Priėmus nuotekas, surašomas nuotekų kaupimo rezervuaro (-ų) turinio vežimo važtaraštis, kurį pasirašo **Nuotekų tvarkytojo** atstovas ir **Nuotekų turėtojas** ar jo atstovas.
3. Nuotekų kaupimo rezervuaro (-ų) turinio vežimo važtaraštis yra ir nuotekų priėmimo faktą patvirtinantis dokumentas.
4. **Nuotekų tvarkytojas** kontroliuoja nuotekų kokybę, pasirinktinai imdamas nuotekų mėginius jų atidavimo vietoje bei atlikdamas jų laboratorinius tyrimus.
5. Paėmus **Nuotekų turėtojo** nuotekų mėginius, **Nuotekų tvarkytojo** atstovas surašo **Nuotekų tvarkytojo** patvirtintos formos aktą, kurį pasirašo **Nuotekų tvarkytojo** atstovas ir **Nuotekų turėtojas** ar jo atstovas. **Nuotekų turėtojui** ar jo atstovui atsisakius dalyvauti paimant nuotekų mėginį ir (ar) pasirašyti aktą, jis galioja, tačiau **Nuotekų tvarkytojo** darbuotojas apie atsisakymą dalyvauti ir (ar) pasirašyti aktą turi pažymėti akte. Vienas akto egzempliorius atitenka **Nuotekų tvarkytojui**, kitas — **Nuotekų turėtojui**. Mėginiai imami, vadovaujantis Lietuvos standartizacijos departamento patvirtintais standartais LST EN ISO 5667-1:2007 „Vandens kokybė. Mėginių ėmimas. 1 dalis. Mėginių ėmimo programų ir būdų sudarymo vadovas" ir LST EN ISO 5667-3:2006 „Vandens kokybė. Mėginių ėmimas. 3 dalis. Nurodymai, kaip konservuoti ir tvarkyti vandens mėginius".

**V. NUOTEKŲ TRANSPORTAVIMO IR NUOTEKŲ TVARKYMO PASLAUGŲ KAINA**

11. Paslaugų kainos, įskaitant kainų už padidėjusios ir savitosios taršos nuotekų tvarkymą (valymą) (ar) jų pasikeitimą **Nuotekų tvarkytojas** skelbia viešai savo Interneto svetainėje. Dėl Paslaugų kainų pasikeitimo Sutartis nėra keičiama ir (ar) joks atskiras Šalių susitarimas nėra sudaromas.

# **VI. ATSISKAITYMO TVARKA**

1. **Nuotekų tvarkytojas** apskaičiuoja mokėjimus už per mėnesį suteiktas nuotekų transportavimo ir nuotekų tvarkymo paslaugas ir išsiunčia laišku, elektroniniu būdu ar kitu su **Nuotekų turėtoju** suderintu būdu sąskaitą **Nuotekų turėtojui** iki kito mėnesio, einančio po ataskaitinio laikotarpio, 10 dienos.
2. Už kiekvieną mėnesį suteiktas nuotekų transportavimo ir nuotekų tvarkymo paslaugas **Nuotekų turėtojas** sumoka **Nuotekų tvarkytojui** ne vėliau kaip iki kito mėnesio, einančio po ataskaitinio laikotarpio, paskutinės kalendorinės dienos.
3. **Nuotekų turėtojo** įmokos paskirstomos Lietuvos Respublikos civilinio kodekso 6.54 straipsnyje nurodytu eiliškumu. **Nuotekų tvarkytojas** turi teise atsisakyti priimti siūlomą įmoką arba įskaityti ją šioje Sutartyje nustatyta tvarka, jeigu **Nuotekų turėtojas** nurodo kitokį įmokų paskirstymą, negu numatyta Sutartyje.
4. Jeigu **Nuotekų turėtojas** apmoka didesnę, negu **Nuotekų tvarkytojo** sąskaitoje nurodyta sumą, jo permokėta suma laikoma avansiniu mokėjimu už ateinantį mėnesį, jeigu atskiru raštišku pareiškimu **Nuotekų turėtojas** nenurodo kitaip.

# **VII. ATSAKOMYBĖ**

1. **Nuotekų turėtojo** laiku neatsiskaičius už nuotekų transportavimo ir nuotekų tvarkymo paslaugas, **Nuotekų tvarkytojas** už kiekvieną pavėluotą dieną apskaičiuoja jam 0,02 (dviejų šimtųjų) procentų dydžio delspinigius nuo laiku nesumokėtos sumos.
2. **Nuotekų tvarkytojui** nustačius, kad **Nuotekų turėtojas** perdavė **Nuotekų tvarkytojui** transportuoti gamybines nuotekas ar kitokias nuotekas, neatitinkančias šios Sutarties 5.2 punkto reikalavimų, **Nuotekų turėtojas** per 10 (dešimt) kalendorinių dienų nuo **Nuotekų tvarkytojo** sąskaitos gavimo padengia padidėjusios bei savitosios taršos nuotekų tvarkymo sąnaudas, sumoka už nuotekų mėginių tyrimą, taip pat atlygina kitus **Nuotekų tvarkytojo** nuostolius, patirtus dėl to, kad **Nuotekų turėtojas** pažeidė Sutarties 5.2 punktą.
3. Jei **Nuotekų turėtojas** neapmoka sąskaitos už nuotekų transportavimo ir tvarkymo paslaugas daugiau kaip 45 (keturiasdešimt penkias) kalendorines dienas, skaičiuojant nuo atsiskaitymo termino paskutinės dienos, **Nuotekų tvarkytojas** turi teisę atsisakyti išvežti nuotekas tol, kol Nuotekų turėtojas padengs įsiskolinimą.
4. Šalis, nevykdanti šia Sutartimi prisiimtų įsipareigojimų ar netinkamai juos vykdanti, Lietuvos Respublikos įstatymų nustatyta tvarka turi atlyginti kitos patirtą žalą.
5. Įvykus nepaprastoms aplinkybėms (force majeure), kurių negalima nei numatyti, nei išvengti, šalys atleidžiamos nuo atsakomybės už Sutarties nevykdymą arba netinkamą vykdymą, laikantis taisyklių, patvirtintu Lietuvos Respublikos Vyriausybės 1996 m. liepos 15 d. nutarimu Nr. 840 (Zin., 1996, Nr. 68-1652).

# **VIII. BAIGIAMOSIOS NUOSTATOS**

1. Šalys įsipareigoja šioje Sutartyje neaptartais klausimais vadovautis Lietuvos Respublikos įstatymais, kitais teisės aktais, reglamentuojančiais nuotekų transportavimą ir tvarkymą.
2. Iš šios Sutarties kylantys ginčai sprendžiami Šalių derybomis. Šalims nepavykus ginčo išspręsti tarpusavio derybomis, ginčas yra sprendžiamas teisme Lietuvos Respublikos teisės aktu nustatyta tvarka. Teritorinis teismingumas nustatomas pagal **Nuotekų tvarkytojo** buveinės vietą.
3. Ši Sutartis įsigalioja nuo pasirašymo momento ir galioja neterminuotai. Sutartis gali būti nutraukta Lietuvos Respublikos civilinio kodekso nustatyta tvarka.
4. Jeigu kuri nors Sutarties nuostata prieštarauja Lietuvos Respublikos teisės aktams arba, pasikeitus teisės aktams, tokia tampa, ar dėl kokių nors kitų priežasčių nebegalioja, kitos Sutarties nuostatos lieka galioti. Tokiu atveju Šalys įsipareigoja nedelsdamos pakeisti negaliojančią nuostatą teisiškai veiksminga norma, kuri savo turiniu kiek įmanoma labiau atitiktų keičiamąją, o iki tokios nuostatos pakeitimo vadovautis naujai įsigaliojusiomis imperatyviomis teisės normomis.
5. Šalys įsipareigoja vadovautis galiojančiu UAB „Anykščių vandenys“ teikiamų paslaugų (buitinių nuotekų išvežimo mobiliomis transporto priemonėmis ir nuotekų valymo) tvarkos aprašu.
6. Ši Sutartis sudaryta dviem vienodą juridinę galią turinčiais egzemplioriais – po vieną kiekvienai Šaliai.

# **IX. ŠALIŲ REKVIZITAI IR PARAŠAI**

|  |  |
| --- | --- |
| **NUOTEKŲ TVARKYTOJAS**UAB „Anykščių vandenys“Buveinės adresas: Liudiškių g. 28, Anykščiai LT-29126Juridinio asmens kodas: 154138664PVM mokėtojo kodas: LT541386610A. s. Nr. LT92 7182 1000 0246 7756AB Šiaulių bankas, Anykščių KAS b. k. 71821Tel. +370 381 58233E. p. anykvanduo@anyksciuvandenys.lt Direktorius Marius Verbiejus............................................................. A. V. | **NUOTEKŲ TURĖTOJAS**................................................................................. (vardas, pavardė, parašas).................................................................................  (gyvenamoji vieta)Tel.: (0.....) ............................................................. Mob. tel.: (+.....) ..................................................... E. p. adresas: .......................................................... |